2020Toimintakertomus

**PALSTATOIMIKUNTA**  
   
Yleistä

Palstatoimikuntaan on kuulunut seitsemän jäsentä: puheenjohtaja, rekisteri Pirkko Lamminpää, varapuheenjohtaja Anne-May Andersson, sihteeri Päivi Korpiala, tiedottaja ja rekisteri Helena Grönlund, Rakennus- ja teknisvastaava Teemu Björckbacka, taloudenhoitaja, rakennus-teknisvastaava Markus Sohlström ja Tuula Halmirinne. Palstatoimikunta on huolehtinut Uutelan viljelyalueen toimivuudesta viljelijöiden, Helsingin kaupungin Ympäristötoimialan asiantuntijoiden sekä Opistolaisyhdistyksen hallitusjäsenten kanssa yhteistyössä.

Toiminta ja toiminnan valvominen on perustunut alueen vuokrasopimuksen ja Opistolaisyhdistyksen palstatoimikunnan sääntöihin ja ohjeistukseen sekä vuoden 2020 toimintasuunnitelmaan.   
   
Tiedottaminen ja opastus  
Tiedotusmenetelmiä on ollut vuosittainen kevätkirje viljelijöille, tänä vuonna se lähetettiin sähköpostitse kaikille jotka olivat sen ilmoittaneet ja muille postitse kirjeenä. Sekä HTO ry:n ja palstatoimikunnan koti- ja Facebook -sivut, viljelijöiden omat Facebook -sivut, palstaviljelyalueen ilmoitustaulut, kirjeet ja suulliset keskustelut viljelijöiden kanssa. Palstaviljelijöiden perinteinen tiedotustilaisuus ja kevättapaaminen jäi tänä vuonna toteutumatta koronarajoitusten vuoksi. Talkoiden ja hyvien tiedotteiden avulla pyrittiin tiedottamaan asioista ja tapahtumista.  
   
Toiminta

Kesän 2020 aikana koko viljelyaluetta hoidettiin etupäässä talkoilla; kolmet aluetalkoot ja yhdet vieraslajitalkoot kaupungin kanssa. Talkootöissä on ollut vajaat sata viljelijää ja korona myös rajoitti talkoihin osallistumista. Alueen siltoja ja rakennuksia huollettiin sekä ruohoniittyjä leikattiin kesäajan. Tehtiin katselmus 29.9.2020 Uutelan hoitosuunnitelman mukaisesta palsta-alueen ympäristön siistimisestä kaupungin edustajien kanssa johon osallistui toimikunnasta, Pirkko Lamminpää, Tuula Halmirinne ja Anne-May Andersson.

Annettiiin mielipide Hallkullanniemen asemakaavamuutoksen suunnittelusta 29.11.2020. Helsingin kaupunki oli tiedottanut, että Hallkullanniemeen ja Nuottasaareen laaditaan asemakaava, joka mahdollistaa Uutelan virkistysalueen laajentumisen meren rannoille, pysäköintialueen laajentamisen Uutelan hoito- ja kehittämissuunnitelman 2017-2026 mukaisesti sekä kahden asuinkäytössä olevan pihapiirin täydentämisen. Esitimme huolemme erityisesti pysäköintialueen laajentamissuunnitelmasta, joka haittaisi erittäin paljon viljelypalstatoimintaa samoin kuin alueen virkistyskäyttöä muutoinkin.

Viljelijöitä opastettiin omaa palstaa ympäröivien polkujen ja ojien hoidossa sekä jäteasioissa. Keskialueelle rakennettiin talkoiden yhteydessä lahopuuaita, jonka toivotaan auttavan jätelavojen tarpeeseen. Uudet viljelijät opastettiin kirjallisin ja suullisin ohjein palstavuokrauksen yhteydessä. Uusilta viljelijöiltä otettiin myös kuittaus palstan vastaanottamisesta, jotka toimitettiin rekisterinpitäjälle.  
   
Palstatoimikunta kokoontui toimintavuonna seitsemän kertaa. Alueen vuokrasopimuksen mukaisia valvontakierroksia tehtiin kaksi kertaa, toinen heti kesäkuun alussa ja toinen heinäkuun puolessa välissä. Hoitamattomista palstoista lähetettiin huomautuskirjeitä 10 kappaletta ja heinäkuun tarkastuksen jälkeen irtisanottiin 2 palstaa. Muitakin palstakierroksia tehtiin kesän aikana useita, täytetyt ojat, tarkistettu numeroimattomat palstat sekä kartoitettu vieraslajitilannetta.

Palstamaksu oli 70,00 €.